**Pokyny k stravovaniu v školskej jedálni pre ZŠ**

**pre školský rok 2023/2024**

1. **Prihlasovanie k stravovaniu**

Na prihlásenie k stravovaniu sú žiaci základnej školy povinní odovzdať zápisný lístok. Zápisný lístok je zverejnený na stránke školy. Riadne vyplnený zápisný lístok odovzdá žiak alebo zákonný zástupca vedúcej školskej jedálne.

Bez riadne vyplneného zápisného lístka nie je možné prihlásiť žiaka na stravovanie.

1. **Odhlasovanie zo stravovania**

Odhlasovanie zo stravovania je možné najneskôr v deň, kedy sa má strava odobrať do 7.35 hod elektronicky v školskom informačnom systéme edupage, osobne v priestoroch školskej jedálne alebo formou sms na telefónne číslo 0910 771 666.

V prípade, že stravník nebude zo stravy odhlásený, je možné mu v 1. deň vydať obed do vlastného obedára. V ostatné dni je stravník povinný sa zo stravy odhlásiť.

V prípade, že stravník nebude zo stravy odhlásený a stravu si neprevezme, nebude mu vrátený poplatok za stravovanie.

1. **Výdaj obedov**

Výdaj obedov je rozdelený nasledovne:

1. žiaci druhého stupňa, žiaci 1. stupňa, ktorí nenavštevujú ŠKD, pracovníci ZŠ s MŠ – výdaj obeda v čase 11.50 – 12.30 hod
2. žiaci ŠKD, pracovníci ZŠ s MŠ - výdaj obeda v čase 12.30 – 13.00 hod
3. stravníci, ktorým je obed vydaný do obedára (v 1. deň chýbania) – v čase 11.40 – 11.50 hod.
4. **Spôsob platby za stravovanie**

Úhrada stravného sa realizuje vždy mesiac vopred. Stravné sa uhrádza vždy do 20. dňa v mesiaci pred začatím nového mesiaca.

**Výška stravného je:**

1. stupeň – 1,50 eur/1 obed

2. stupeň – 1,70 eur/1 obed

**Stravné sa uhrádza paušálne vo výške:**

1. stupeň - 30,- €

2. stupeň – 34,- €

Žiakom, ktorí sa stravujú len v niektoré dni v týždni, výšku stravného vypočíta vedúca ŠJ podľa počtu prihlásených obedov.

Prvá platba za stravu je v auguste a posledná v máji.

V priebehu mesiaca júl vypracuje vedúca ŠJ vyúčtovanie a vyplatí preplatky za stravu na účty, z ktorých boli v priebehu školského roka realizované platby za stravu.

Spôsob úhrady stravného je nasledovný:

* Šekom
* Bankovým prevodom

1. **Dotácia na podporu stravovacích návykov dieťaťa**

Dotácia na podporu stravovacích návykov sa poskytuje žiakom základnej školy v tom prípade, ak o ňu rodič písomne požiada zriaďovateľa prostredníctvom poskytovateľa stravy (školská jedáleň). Žiak má nárok na dotáciu v tom prípade, že sa zúčastní vyučovacieho procesu a odoberie stravu v daný deň.

V prípade, že sa žiak nezúčastní vyučovacieho procesu a zo stravy sa neodhlási, stráca nárok na dotáciu.

Výška dotácie sa poskytuje nasledovne:

* 1. Stupeň: 2,1 € / deň
  2. Stupeň: 2,3 € / deň

Nakoľko je výška dotácie vyššia ako je výška stravnej jednotky, zákonný zástupca nemusí doplácať na stravu.

Stravu uhrádza len v tom prípade, že sa žiak nezúčastní vyučovacieho procesu a nie je odhlásený zo stravy. Stravné zákonný zástupca uhrádza za každý jeden deň, kedy sa žiak nezúčastnil vyučovania a nebol odhlásený zo stravy.

1. **Kontakty**

Telefónne číslo školskej jedálne: 0910 771 666

### Mail: sjmotesice @gmail.com (neslúži na odhlasovanie žiakov zo stravy)

Vypracovala: Ing. Zuzana Mikundová, vedúca školskej jedálne

Schválila: Mgr. Iveta Jatzová, riaditeľka ZŠ s MŠ Motešice

V Motešiciach, dňa 24. 8. 2023